S-15/2013

Mál þetta, sem þingfest var 7. febrúar sl., og dómtekið þann 21. sama mánaðar, er höfðað með ákæru útgefinni af lögreglustjóranum á Selfossi, dagsettri 9. janúar 2013, á hendur H-kk-þgf Ó-kk-þgf K-kk-þgf, kt. […], til heimilis að Fossvegi 2, Selfossi, og [C], kt. […], til heimilis að […], Selfossi,

„fyrir fíkniefnabrot

með því að hafa fimmtudaginn 20. september 2012 í ósamþykktri kjallaraíbúð að Fossheiði 62 á Selfossi haft sameiginlega í vörslum sínum alls 28 kannabisplöntur [26 -82 cm á hæð] er samtals vógu 566,47 g auk 341,65 g af kannabislaufum og fyrir að hafa um nokkurt skeið fram til þessa dags sameiginlega ræktað áðurnefnd fíkniefni í sölu- og dreifingarskyni, en fíkniefnin fundust við leit lögreglu í húsnæðinu síðdegis framangreindan dag.

Telst brot ákærðu varða við 2. gr., sbr. 4., 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærðu verði dæmdir til refsingar og til að sæta upptöku á framangreindum fíkniefnum (efnaskrá lögreglu nr. 23635) og búnaðar til ólögmætrar ræktunar og meðferðar fíkniefna sbr. munaskrá lögreglu nr. 93900, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001 og til greiðslu alls sakarkostnaðar.“

Ákærði [C] mætti við þingfestingu málsins og var G-kk-nf S-x-x R-kk-nf hdl., skipaður verjandi ákærða að hans ósk. Skipaður verjandi mætti þó ekki, né heldur ákærði H-kk-nf Ó-kk-nf. Var málinu þá frestað til 21. ferbrúar 2013. Við fyrirtöku málsins þann dag mætti ákærði [C] ásamt skipuðum verjanda sínum. Þá mætti ákærði H-kk-nf Ó-kk-nf, ásamt H-kk-þgf F-kk-þgf hdl., sem skipaður var verjandi ákærða að hans ósk. Ákærðu báðir viðurkenndu skýlaust að hafa gerst sekir um þá háttsemi sem þeim er gefin að sök í ákæru.

Með vísan til skýlausrar játningar ákærðu beggja og þar sem dómari taldi ekki ástæðu til að draga í efa að játning þeirra væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærðu hafa gerst sekir um þá háttsemi sem þeim er gefin að sök í ákæru og þar þykir rétt færð til refsiákvæða. Ákærðu hafa með háttsemi sinni unnið sér til refsingar.

Samkvæmt framlögðu sakavottorði ákærða H-kk-ef Ó-kk-ef, hefur hann þrisvar sinnum áður sætt refsingu. Þannig var ákærði þann 26. október 2001, dæmdur til að sæta fangelsi, skilorðsbundið, vegna brota gegn almennum hegningarlögum nr. 19/1940. Þá gekkst ákærði þann 19. júní 2012, undir sátt, vegna aksturs undir áhrifum fíkniefna. Loks var ákærði þann 27. júní sama ár dæmdur til að sæta fangelsi í tvo mánuði vegna brots gegn lögum nr. 65/1974 um ávana- og fíkniefni, en þar var um að ræða vörslur fíkniefna í sölu- og dreifingarskyni. Ákærði er nú fundinn sekur um brot gegn lögum nr. 65/1974 um ávana- og fíkniefni, og telst brot hans ítrekað skv. 8. mgr. 5. gr. laganna. Refsing ákærða H-kk-ef Ó-kk-ef, er hæfilega ákveðin fangelsi í fjóra mánuði og þykja ekki efni til að skilorðsbinda refsinguna.

Samkvæmt framlögðu sakavottorði ákærða [C], hefur hann ekki áður sætt refsingu. Refsing ákærða [C], er hæfilega ákveðin fangelsi í tvo mánuði, en að teknu tilliti til ungs aldurs ákærða, og að því virtu að hann hefur ekki áður sætt refsingu, þykir rétt að fresta fullnustu refsingar hans og skal hún falla niður að liðnum tveimur árum haldi ákærði [C] almennt skilorð 57. gr. almennra hegningarlaga nr. 19/1940 með áorðnum breytingum.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerðar upptækar 28 kannabisplöntur er samtals vógu 566,47 g og 341,65 g af kannabislaufum, sem lögregla lagði hald á við rannsókn málsins, sbr. efnaskrá lögreglu nr. 23635. Með vísan til 7. mgr. 5. gr. sömu laga og 2. mgr. 14. gr. reglugerðar nr. 233/2001, er gerður upptækur búnaður til ólögmætrar ræktunar og meðferðar fíkniefna, sem lögregla lagði hald á við rannsókn málsins, sbr. munaskrá lögreglu nr. 93900.

Með vísan til 218. gr. laga nr. 88/2008 um meðferð sakamála, ber að dæma ákærðu til greiðslu alls sakarkostnaðar. Ákærðu greiði in solidum, sakarkostnað samkvæmt yfirliti lögreglu, að fjárhæð 179.070 kr. Þar að auki greiði ákærði H-kk-nf Ó-kk-nf þóknun skipaðs verjanda síns, sem er hæfilega ákveðin 125.000 kr., að teknu tilliti til virðisaukaskatts, auk 13.395 kr. sem er ferðakostnaður verjanda. Þá greiði ákærði [C] þar að auki þóknun skipaðs verjanda síns, sem er hæfilega ákveðin 125.000 kr., að teknu tilliti til virðisaukaskatts, auk 13.395 kr. sem er ferðakostnaður verjanda.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, H-kk-nf Ó-kk-nf K-kk-nf, sæti fangelsi í fjóra mánuði.

Ákærði, [C], sæti fangelsi í tvo mánuði, en fullnustu refsingarinnar er frestað og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Gerðar eru upptækar 28 kannabisplöntur er samtals vógu 566,47 g og 341,65 g af kannabislaufum, sbr. efnaskrá lögreglu nr. 23635.

Gerður er upptækur búnaður til ólögmætrar ræktunar og meðferðar fíkniefna, sbr. munaskrá lögreglu nr. 93900.

Ákærðu greiði sakarkostnað, in solidum, að fjárhæð 179.070 kr. Ákærði H-kk-nf Ó-kk-nf greiði þar að auki þóknun skipaðs verjanda síns H-kk-ef F-kk-ef hdl., 125.000 kr., að teknu tilliti til virðisaukaskatts, og ferðakostnað verjanda, 13.395 kr. Ákærði [C] greiði þar að auki þóknun skipaðs verjanda sins, G-kk-ef S-x-x R-kk-ef hdl., 125.000 kr., að teknu tilliti til virðisaukaskatts, og ferðakostnað verjanda 13.395 kr.

S-kvk-nf I-kvk-nf.